CELEX: 62019CA0307
Language: et
Date: 2021-03-25 00:00:00
Title: Kohtuasi C-307/19: Euroopa Kohtu (esimene koda) 25. märtsi 2021. aasta otsus (Visoki trgovački sud Republike Hrvatske eelotsusetaotlus – Horvaatia) – Obala i lučice d.o.o. versus NLB Leasing d.o.o. (Eelotsusetaotlus – Kohaldatav õigus – Määrus (EÜ) nr 864/2007 ja määrus (EÜ) nr 593/2008 – Ratione temporis kohaldamisala – Euroopa Kohtu pädevuse puudumine – Euroopa Kohtu kodukorra artikkel 94 – Õigusalane koostöö tsiviilasjades – Määrus (EL) nr 1215/2012 – Artikli 1 lõige 1 – Esemeline kohaldamisala – Mõiste „tsiviil- ja kaubandusasjad“ – Artikli 7 punkt 1 – Mõisted „lepinguid puudutavad asjad“ ja „teenuste osutamine“ – Artikli 24 punkt 1 – Mõiste „kinnisasja üür“ – Määrus (EÜ) nr 1393/2007 – Kohtu- ja kohtuväliste dokumentide kättetoimetamine – Notarid, kes tegutsevad täitemenetluses – Menetlus parkla päevapileti maksumuse sissenõudmiseks sõiduauto parkimise eest avalikul teel)

31.5.2021   
            
            
               ET
            
            
               Euroopa Liidu Teataja
            
            
               C 206/9
            
         
      Euroopa Kohtu (esimene koda) 25. märtsi 2021. aasta otsus (Visoki trgovački sud Republike Hrvatske eelotsusetaotlus – Horvaatia) – Obala i lučice d.o.o. versus NLB Leasing d.o.o.
      (Kohtuasi C-307/19) (1)
      
      (Eelotsusetaotlus - Kohaldatav õigus - Määrus (EÜ) nr 864/2007 ja määrus (EÜ) nr 593/2008 - Ratione temporis kohaldamisala - Euroopa Kohtu pädevuse puudumine - Euroopa Kohtu kodukorra artikkel 94 - Õigusalane koostöö tsiviilasjades - Määrus (EL) nr 1215/2012 - Artikli 1 lõige 1 - Esemeline kohaldamisala - Mõiste „tsiviil- ja kaubandusasjad“ - Artikli 7 punkt 1 - Mõisted „lepinguid puudutavad asjad“ ja „teenuste osutamine“ - Artikli 24 punkt 1 - Mõiste „kinnisasja üür“ - Määrus (EÜ) nr 1393/2007 - Kohtu- ja kohtuväliste dokumentide kättetoimetamine - Notarid, kes tegutsevad täitemenetluses - Menetlus parkla päevapileti maksumuse sissenõudmiseks sõiduauto parkimise eest avalikul teel)
      (2021/C 206/11)
      Kohtumenetluse keel: horvaadi
      
         Eelotsusetaotluse esitanud kohus
      
      Visoki trgovački sud Republike Hrvatske
      
         Põhikohtuasja pooled
      
      
         Hageja: Obala i lučice d.o.o.
      
         Kostja: NLB Leasing d.o.o.
      
         Resolutsioon
      
      
                  1.
               
               
                  Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades artikli 1 lõiget 1 tuleb tõlgendada nii, et avalikul teel asuval ja piiritletud parkimiskohal parkimise päevapileti eest tasu sissenõudmine, mille on algatanud äriühing, keda piirkondlik omavalitsusüksus on volitanud niisuguseid parkimiskohti haldama, kuulub mõiste „tsiviil- ja kaubandusasjad“ alla selle sätte tähenduses.
               
            
                  2.
               
               
                  Määruse nr 1215/2012 artikli 24 punkti 1 tuleb tõlgendada nii, et avalikul teel asuval ja piiritletud parkimiskohal parkimise päevapileti eest tasu sissenõudmine ei kuulu mõiste „kinnisasja üür“ alla selle sätte tähenduses.
               
            
                  3.
               
               
                  Määruse nr 1215/2012 artikli 7 punkti 1 tuleb tõlgendada esiteks nii, et sellise tasu sissenõudmine, mis põhineb lepingul, mille ese on avalikul teel asuval ja piiritletud parkimiskohal parkimine, mida korraldab ja haldab selleks volitatud äriühing, kuulub mõiste „lepinguid puudutavad asjad“ alla selle sätte tähenduses, ning teiseks nii, et see leping kujutab endast teenuste osutamise lepingut selle määruse artikli 7 punkti 1 alapunkti b teise taande tähenduses.
               
            
         (1)  ELT C 263, 5.8.2019.